**Juha Tapio Arikoski** (s. 10. maaliskuuta 1965 Kuopio) on psykologi (PsL), johdon ja esimiesten työnohjaaja (STOry ja JOTO) ja tietokirjailija.

Työura
------

Psykologian opintojen ohessa Juha Arikoski työskenteli mielisairaanhoitajan sijaisena Niuvanniemen kriminaalimielisairaalassa (nyk. Niuvanniemen sairaala), jossa hän teki myöhemmin psykologisia mielentilatutkimuksia. Valmistuttuaan Arikoski opetti Jyväskylän yliopiston psykologian ja biologian laitoksella muun muassa biologista psykologiaa ja aivohistologiaa. Suomen Akatemian rahoittamana hän tutki oppimisen ja muistin hermostollista perustaa Etelä-Kalifornian yliopistossa (University of Southern California, Los Angeles) Yhdysvalloissa.

1999 Arikoski siirtyi Johtamistaidon Opistoon, jossa hän toimi johtajana (Leadership Development). 2012 JTO fuusioitui Management Institute of Finland MIF Oy:n osaksi. 2017-2021 Arikoski toimi johtajana Ramboll Management Consulting Oy:ssä ja Ramboll Finland Oy:ssä.

Joulukuussa 2020 Arikoski perusti ProArtum Oy:n, jonka nimissä hän kehittää työyhteisöjen, johtoryhmien ja tiimien toimivuutta sekä asiantuntijoiden, esihenkilöiden ja johtajien toimijuutta.

Muu toiminta ja yksityiselämä
-----------------------------

1970-luvulla Juha Arikoski opiskeli Kuopion konservatoriossa instrumenttinaan vetopasuuna, jota hän soitti kuopiolaisen nuorisopuhallinorkesteri Rajalan Puhaltajien lisäksi jazz-, rock- ja tanssiorkesterikokoonpanoissa. Arikoski on 1986 perustetun, raskasta melodista rockia esittävän pohjoissavolaisen Exception To The Rule (ETTR) -yhtyeen vokalisti ja laulaja-rumpali mm. Deep Purplen, Led Zeppelinin ja Sladen musiikkia esittävässä helsinkiläisessä Massive Fergussons -yhtyeessä. Arikoski kutsuttiin The Voice of Finland -ohjelman toisen tuotantokauden Villi kortti -vaiheeseen, jossa hän karsiutui.

Varusmiespalveluksessa Arikoski suoritti radioviestittäjän I-luokan tutkinnon ja kotiutui sissiradistikersanttina. Nykyisin hän on sotilasarvoltaan reservin sotilasmestari. Maanpuolustuskoulutusyhdistys MPK:n ja Puolustusvoimien kertausharjoituksissa Arikoski on kouluttanut reserviläisjohtajia vuodesta 2009.

Arikoski sai vuonna 1995 Suomen nuorisoteattereiden liiton huomionosoituksen Olavin nimiroolista Jyväskylän Survo-Korpelan Kulissi -teatterin musiikkinäytelmässä Laulu tulipunaisesta kukasta. Samana vuonna hän pelasi  amerikkalaista jalkapalloa  hyökkäyksen (OT) ja  puolustuksen (DT) linjamiehenä Jyväskylän Rangersissa (nykyisin Jyväskylän seudun Jaguaarit).

Juha Arikoskella on SM-mitaleja mm. opiskelijoiden karate- (kumite) ja erätaitokilpailusta sekä  Reserviläisurheiluliiton 40-vuotisjotoksen sotilas- ja maastotaitokilpailujen Sandels-sarjan voitto vuodelta 2010.

Juha Arikoski on harrastanut moottoripyöräilyä vuodesta 1981. Elokuussa 2022 hän suoritti hyväksytysti pitkän matkan ajotapahtumia tarkastavan ja rekisteröivän IBAF:n (Iron Butt Association Finland ry.) Saddle Sore 2000K rautaperseajon (vähintään 2000 kilometriä vuorokaudessa, 24 h) reitillä Kerava - Kemi - Inari - Sodankylä - Heinola. 

Juha Arikoski oli 2010-2015 Sukuseurojen keskusliitto SSK ry:n hallituksen puheenjohtaja ja sitä ennen varapuheenjohtaja 2005-2010. Hän kuuluu 1953 perustettuun Hoffrénien sukuyhdistykseen.

Arikoskella on kaksi sisarusta: lastentautien (gastroenterologia sekä nefrologia) erikoislääkäri (LT) Pekka Arikoski ja konserttipianisti (MuM), swingtanssin opettaja Kati Arikoski. Juha Arikoski on kahden aikuisen pojan (1997 ja 2000) isä. 2006–2010 hän oli naimisissa iskelmälaulaja Virve Rostin kanssa.

Kirjat
------

* Juha Arikoski et al.: *Opettajuuden psykologia I*. Julkishallinnon koulutuskeskus Oy, 1998. ISBN 952-90-9767-0.
* Juha Arikoski et al.: *Opettajuuden psykologia II*. Julkishallinnon koulutuskeskus Oy, 1999. ISBN 951-98148-0-9.
* Juha Arikoski et al.: *Työhyvinvointi ja esimiestyö*. WSOYpro, 2006. ISBN 951-0-32410-8.
* Juha Arikoski et al.: *Hyvässä seurassa - Yhdistystoiminnan pikkujätti*. Sukuseurojen Keskusliitto ry, 2009. ISBN 978-952-99375-7-8.
* Juha Arikoski et al.: *Psykologin ammattikäytännöt*. Edita, 2010. ISBN 978-951-37-5350-4.
* Juha Arikoski ja Mikael Sallinen: *Vastarinnasta vastarannalle - Johda muutos taitavasti*. Työterveyslaitos, 2011. ISBN 978-951-802-766-2.
* Juha Arikoski et al.: *Kateus työelämässä*. PS-kustannus, 2013. ISBN 978-952-451-591-7.

Muut julkaisut
--------------

* Kymmeniä tieteellisiä artikkelijulkaisuja sekä useita kymmeniä juttuja ja haastatteluita ammatti- ja aikakauslehdissä
* Exception To The Rule (ETTR): High And Low (laulajana)  (Arkistoitu – Internet Archive) EXR METAL Records (2010/EXR CD-01)
* Virve Rosti: Vicky Rock Vol.1 (pasunistina) AXR Music Oy

Lähteet
-------

1. ↑  Iisalmen Sanomat 20.12.2009 Savolaisnäkemys AC/DC:n ränttätänttärockista[vanhentunut linkki]
2. ↑  ETTR:n kotisivut (Arkistoitu – Internet Archive)
3. ↑  Iisalmen Sanomat 17.4.2010 Kasariheviä yläsavolaisittain
4. ↑  Iltalehti 8.2.2013 Kahdeksan laulajaa saa vielä mahdollisuuden
5. ↑  Aluetoimistojen päälliköiden ylentämät henkilöt reservissä 6.12.2023 *Ruotuväki* Viitattu 28.1.2024
6. ↑  IBA Finlandin ajosuoritusrekisteri Viitattu 28.1.2024
7. ↑   Turun Sanomat 6.6.2013 Turhan tiukka tietosuoja uhkaa sukututkimusta (Arkistoitu – Internet Archive)
8. ↑  Virve Rosti ja aviomies eri osoitteisiin *mtv.fi*.  27.04.2010.  Arkistoitu 14.4.2018. Viitattu 13.4.2018.
9. ↑  YLE Uutiset 13.2.2013 Kuormitus kasvattaa kateutta
10. ↑  Iltasanomat 13.2.2013 Kateudesta tuli ongelma Suomen työpaikoilla (Arkistoitu – Internet Archive)
11. ↑  Keskisuomalainen 13.2.2013 Kateus syö hermoja ja tuottavuutta töissä (Arkistoitu – Internet Archive)
12. ↑  Turun Sanomat 14.2.2013 Kateus syö hermoja ja tuottavuutta töissä[vanhentunut linkki]
13. ↑  MTV3 Uutiset 13.2.2013 Kateus lisääntynyt työpaikoilla
14. ↑  Maaseudun tulevaisuus 13.2.2013 Kateus syö hermoja ja tuottavuutta töissä[vanhentunut linkki]
15. ↑  Eesti Rahvus Ringhääling 13.2.2013 Soome teadlased: kadedus sööb töötajate närve ja tootlikkust
16. ↑  Yle Puhe 18.2.2013 Kateus tappaa luovuuden
17. ↑  Talouselämä & Fakta 12.9.2013 Kateudessa on energiaa, näin käytät sitä rakentavasti (Arkistoitu – Internet Archive)
18. ↑  NextBio-artikkelihakemisto
19. ↑  BiomedExperts-verkkoyhteisö, Collexis
20. ↑  Työterveyslääkäri (Duodecim) Oppiminen muutoksessa 2005;23(3):280-282[vanhentunut linkki]
21. ↑  Talouselämä Huippujohtaja presidentiksi verkkoartikkeli (Arkistoitu – Internet Archive)
22. ↑  Talouselämä 2/2012 Huippujohtaja presidentiksi (suurimpien puolueiden presidentinvaaliehdokkaiden johtajuuden 360-arviointi) Kansilehti, 25–28 (Arkistoitu – Internet Archive)
23. ↑  Acatiimi 2.2.2013 Työhyvinvointi ja johtaminen kuuluvat yhteen